ΓΡΑΠΤΗ ΕΡΩΤΗΣΗ E-2252/01

υποβολή: Alexandros Alavanos (GUE/NGL) προς την Επιτροπή

(26 Ιουλίου 2001)

Θέμα: Οικολογικές επιπτώσεις από κατασκευή του φράγματος Αποσελέμη στη νήσο Κρήτη

Με κοινή απόφαση των Υπουργών ΠΕ.ΧΩ.Δ.Ε. και Οικονομικών κηρύχθηκε σε αναγκαστική απαλλοτρίωση, στην περιοχή Λαγκάδα του Δήμου Χερσονήσου Ηρακλείου Κρήτης, μια έκταση 2 400 στρεμμάτων, προκειμένου να κατασκευασθεί το φράγμα Αποσελέμη που σύμφωνα με τις αρχικές μελέτες θα αποταμιεύσει 30 000 000 κ.μ. νερού το χρόνο.

Η χρησιμότητα του έργου αμφισβητείται από επιτροπή κατοίκων της περιοχής που επικαλούνται μελέτες του τμήματος Γεωλογίας του Πανεπιστημίου Πατρών και άλλων επιστημονικών φορέων και επισημαίνουν αρνητικές οικολογικές και πολιτιστικές επιπτώσεις που θα επιφέρει το έργο όπως η καταστροφή του παραδοσιακού οικισμού Σφεντίλι, της πλούσιας χλωρίδας και πανίδας, των καλλιεργειών, ηποβάθμιση του μικροκλίματος της περιοχής ενώ το τελικό αποτέλεσμα της επένδυσης θαστερεί του προβλεπόμενου κατά 20 000 000 κ.μ. νερού ετησίως.

Ερωτάται η Επιτροπή, έχει ζητηθεί η ένταξη του αναφερόμενου έργου στο ΚΠΣ· Αν ναι, μπορεί να διαβεβαιώσει ότι οι περιβαλλοντικές μελέτες έχουν εξετάσει όλες τις διαστάσεις του προβλήματος και έχουν διερευνηθεί τυχόν εναλλακτικές λύσεις·

Απάντηση του κ. Barnier εξ ονόματος της Επιτροπής

(29 Οκτωβρίου 2001)

Οι ελληνικές αρχές προγραμματίζουν προ πολλού την κατασκευή μεγάλου φράγματος στον ποταμό Αποσελέμη στην Κρήτη, και ζήτησαν τη συγχρηματοδότηση του έργου από το Ταμείο συνοχής. Με το φράγμα αυτό αναμένεται ότι θα επιλυθεί το πρόβλημα μεγάλου μέρους της ανατολικής Κρήτης όσον αφορά τηνδροδότηση με πόσιμο νερό, οφειλόμενο βασικά στην τουριστική ανάπτυξη και τη γενικότερη ανάπτυξη του επιπέδου διαβίωσης.

Μέρος των προμελετών και των αναγκαίων απαλλοτριώσεων για το έργο (περίπου 3000 εκτάρια γεωργικής γης,φιστάμενα κτίρια κ.λπ.) έχουν ήδη συγχρηματοδοτηθεί από το Ταμείο συνοχής. Στην τρέχουσα φάση οι ελληνικές αρχές έχουνποβάλει για τα έργα πολιτικού μηχανικού τα συναφή με την κατασκευή του φράγματος νέα αίτηση συγχρηματοδότησης από το Ταμείο συνοχής, η οποία επί του παρόντος εξετάζεται από τιςπηρεσίες της Επιτροπής.

Με βάση τις πληροφορίες που διαθέτει η Επιτροπή, οι ελληνικές αρχές έχουν περατώσει τη διαδικασία την προβλεπόμενη από την οδηγία αριθ. 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), που προβλέπει μελέτη περιβαλλοντικών επιπτώσεων. Οι μελέτες που πραγματοποιήθηκαν εξέτασαν και εναλλακτικές πηγέςδροδότησης με πόσιμο νερό, εκτός από το φράγμα.

Πάντως, με βάση τις διαδικασίες τις προβλεπόμενες στο άρθρο 6 της οδηγίας αριθ. 92/43/ΕΟΚ(2) του Συμβουλίου, της 21ης Μαρτίου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, πρόσφατα η Επιτροπή ζήτησε από τις ελληνικές αρχές συμπληρωματικές πληροφορίες οι οποίες, μεταξύ άλλων, αφορούν συμπληρωματική μελέτη όπου θα εξετάζονται οι κίνδυνοι που αντιπροσωπεύει η κατασκευή του φράγματος για τις δύο περιοχές NATURA 2000, για τις οποίες το φράγμα θα ήταν δυνατόν να έχει δυσμενείς επιπτώσεις. Η μελέτη αυτή θα ήταν δυνατόν να έχει ως αποτέλεσμα, αν παραστεί ανάγκη, αναθεώρηση των περιβαλλοντικών όρων και, κατά συνέπεια, ενδεχόμενη τροποποίηση του προτεινόμενου έργου.

Σύμφωνα με τις διατάξεις του κανονισμού (ΕΚ) αριθ. 1164/94 του Συμβουλίου, της 16ης Μαΐου 1994, σχετικά με την ίδρυση του Ταμείου συνοχής(3), κάθε έργο που αποτελεί το αντικείμενο συγχρηματοδότησης από το Ταμείο συνοχής πρέπει να είναι σύμφωνο προς τις διατάξεις του κοινοτικού δικαίου, περιλαμβανόμενης της προστασίας του περιβάλλοντος.

(1) ΕΕ L 175 της 5.7.1985.

(2) ΕΕ L 206 της 22.7.1992.

(3) ΕΕ L 130 της 25.5.1994, όπως έχει τροποποιηθεί με τους κανονισμούς αριθ. 1264/1999 και 1265/1999 οι οποίοι δημοσιεύονται στο ΕΕ L 161 της 26.6.1999.